இப்படங்களில் அவரிடம் கோரப்பட்டதை பாஸ்கர் சக்தி செய்தாலும்கூட அவரால் மட்டுமே எழுதப்படக்கூடியதை எழுத அவருக்கு வாய்ப்பளித்த படம் வெண்ணிலா கபடிக்குழு. நானும் ஷாஜியும் வசந்தபாலனும் அந்தப்படத்தை சென்னையில் பார்த்தோம். வழக்கமான கதையும் திரைக்கதையும் கொண்ட வழக்கமான படம் அது. ஆனால் படம் தொடங்கியது முதல் இறுதிவரை படத்தில் ஓரு சுவாரஸியம் இருந்துகொண்டே இருந்தது. அதற்குக் காரணம் இயக்குநர் சுசீந்திரன் அளித்திருந்த நுண்தகவல்கள் மற்றும் பாஸ்கர் சக்தியின் வசனம்.